ID-DIRETTIVA TAL-KUMMISSJONI
tat-28 ta' Marzu 1980
li temenda l-Anness II tad-Direttiva tal-Kunsill 76/895/KEE li għandha x'taqsam mal-iffissar ta' livelli massimi għal residwi ta' pestiċida fi jew fuq il-frott u l-ħxejjex
(80/428/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 76/895/KEE tat-23 ta' Novembru 1976 li għandha x'taqsam ma' l-iffissar ta' livelli massimi għal residwi ta' pestiċida fi jew fuq il-frott u l-ħxejjex ([1]), u b'mod partikolari l-Artikolu 4 tagħha,
Billi dan l-Artikolu jipprovdi li meta Stat Membru jikkunsidra li l-livell massimu ffissat fl-Anness II jista' jipperikola s-saħħa tal-bnedmin jew ta' l-annimali apparti milli ta' organiżżmi perikolużi, dak l-Istat Membru jista' temporarjament jnaqas dak il-livell fit-territorju tiegħu;
Billi r-Renju ta' l-Olanda invoka d-dispożizzjonijiet ta' l-Artikolu mesmi qabel f'dak li għandu x'jaqsam mal-livelli massimi ffissati għal dimethoate, omethoate u fenchlorphos;
Billi, l-każi ta' dimethoate u omethoate jirrekjedu aktar studju qabel ma' l-Kummissjoni tkun tista' tistabilixxi l-miżuri li għandhom jittieħdu;
Billi, b'dana kollu, fil-każ ta' fenchlorphos jidher prudenti, b'kunsiderazzjoni għar-restrizzjoni tal-kamp ta' l-użu tiegħu u minħabba l-preżenza possibli ta' kontaminanti mhux mixtieqa fil-preparazzjonijiet li jkun fihom il-fenchlorphos u għalhekk fir-residwi tiegħu, li jnaqqas mingħajr dewmien il-livell massimu stabbilit fl-Anness II lejn l-anqas livell konsistenti mal-prattika tajba kurrenti ta' l-agrikola;
Billi huwa wkoll mixtieq li titwassal id-definizzjoniji tar-residwi permissibli tiegħu fuq lejn l-iistess livell ta' prattika internazzjonali billi tkun inkluża l-metabolità prinċipali;
Billi l-miżuri li hemm provvediment dwarhom f'din id-Direttiva huma bi qbil ma' l-opinjoni tal-Kumitat Permanenti dwar is-saħħa tal-Pjanti,
ADOTTA DIN ID-DIRETTIVA:
Artikolu 1
Fl-Anness II tad-Direttiva 76/895/KEE, id-dettal Nru. 15/56 li għandu x'jaqsam mal-fenchlorphos, hu emendata biex jinqara kif ġej:
Nru KEE Petiċidi Livelli Massimi (f'mg/kg (ppm))
Isem Komuni Formula Kemikali
15/56 -- Fenchlorphos Kif ukoll -- 0,0-dimethyl 0-(2,4,5-trichlorophenyl) phosporothioate 0,0-dimethyl 0-(2,4,5-trichlorophenyl) phosphate ikkalkolat bħala fenchlorphos 0-01
Artikolu 2
L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma' dan l-Artikolu mhux aktar tard mill-31 ta' Marzu 1981 u għandhom jinfurmaw minnufieħ lill-Kummissjoni b'dan.
Artikolu 3
Din id-Direttiva hi ndirizzata lill-Istati Membri.
Magħmula fi Brussel,
fit-28 ta' Marzu 1980.
Għall-Kummissjoni
Finn GUNDELACH
Viċi President
[1] ĠU L 340, tad-9.12.1976, p. 26.